ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΠΕ ΠΕΛΛΑΣ

ΤΜΗΜΑ ΓΣΕΕ

Γιαννιτσά (τηλ -φαξ 2382022153)  e-mail ergatikokgiannitson@gmail.com

3-6-2021

 **Δελτίο τύπου**

Με το Σχέδιο Νόμου του Υπουργείου Εργασίας  προωθείται για ψήφιση μια σειρά αντεργατικών μέτρων, υπό τον ψευδεπίγραφο τίτλο «Ρυθμίσεις για την προστασία της εργασίας», που θίγουν θεμελιώδεις αρχές του Εργατικού Δικαίου, καταργούν εργατικά δικαιώματα και παραχωρούν εργαλεία στους εργοδότες, προκειμένου αυτοί να επιβάλλουν τους όρους εργασίας και αμοιβής που επιθυμούν.

**Οι εργαζόμενοι και το συνδικαλιστικό κίνημα αγωνιζόμαστε, ώστε να αποσυρθεί το νομοσχέδιο του Υπουργείου Εργασίας και συμμετέχουμε στην απεργιακή κινητοποίηση στις 10 Ιουνίου.**

 Για τον καλύτερο συντονισμό των δράσεων μας πραγματοποιήσαμε σύσκεψη συνδικαλιστικών στελεχών του ιδιωτικού τομέα στον Νομό Πέλλας,στην οποία συμμετείχαν τα μέλη των Διοικήσεων των τριών δευτεροβάθμιων οργανώσεων του νομού (Εργατικά Κέντρα), Διοικήσεις και εκλεγμένοι αντιπρόσωποι των πρωτοβάθμιων σωματείων - μελών των οργανώσεων. Σε αυτήν, αφού ενημερωθήκαμε πλήρως από τον νομικό σύμβουλο του Εργατικού Κέντρου για το περιεχόμενο του νομοσχεδίου, συζητήσαμε και λάβαμε αποφάσεις, καθορίζοντας το πλαίσιο δράσης και των κινητοποιήσεων των συνδικάτων, σε τοπικό επίπεδο.

Αποφασίστηκε ομόφωνα, μεταξύ άλλων**, η σύνταξη και επίδοση στους βουλευτές Πέλλας Κοινής Ανοιχτής Επιστολή των συνδικάτων της Πέλλας, καλώντας τους**  **να λάβουν υπόψη τους τις θέσεις μας απέναντι στο νομοσχέδιο και** **σε κάθε περίπτωση, αν τυχόν έρθει στη Βουλή, να καταψηφίσουν όλες οι αντεργατικές και αντισυνδικαλιστικές ρυθμίσεις, που επισημαίνουμε αναλυτικά και κατά άρθρο στην επιστολή που επισυνάπτουμε.**

**ΤΑ ΕΡΓΑΤΙΚΑ ΚΕΝΤΡΑ ΤΗΣ ΠΕΛΛΑΣ:**

* **ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΠΕ ΠΕΛΛΑΣ**
* **ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΕΔΕΣΣΑΣ ΚΑΙ ΑΛΜΩΠΙΑΣ**
* **ΠΑΝΕΡΓΑΤΙΚΟ ΚΕΝΤΡΟ ΕΔΕΣΣΑΣ – ΑΛΜΩΠΙΑΣ**

 **ΚΑΙ ΤΑ ΠΡΩΤΟΒΑΘΜΙΑ ΣΩΜΑΤΕΙΑ - ΜΕΛΗ ΜΑΣ**